O‘zbekistonda Rossiya oliy o‘quv yurtlariga kirish uchun tanlovga ro‘yxatga olish boshlandi

“Rossotrudnichestvo” tashkilotining O‘zbekistondagi vakolatxonasi Rossiya oliy o‘quv yurtlariga qabul qilinish uchun o‘tkaziladigan tanlovda ishtirok etuvchilarni ro‘yxatga olishni boshladi, deb xabar bermoqda “12news.uz”.

Dastlabki bosqich − 20−23-yanvar kunlari “Rossotrudnichestvo”ning O‘zbekistondagi vakolatxonasi rasmiy sayti orqali umumiy ma’lumotlar bilan to‘ldirilgan ro‘yxatga olish shakli jo‘natiladi. Ikkinchi bosqich 20-yanvardan 1-fevralgacha davom etib, unda kerakli hujjatlar to‘planadi va topshirish uchun tayyorlanadi.
20−23-yanvar kunlari sayt orqali ro‘yxatdan o‘tganlar hujjatlarni 2−4-fevral kunlari soat 10:00 dan 18:00 gacha topshirishlari mumkin. Ro‘yxatdan o‘tib, hujjat topshirganlar 5−7-fevral kunlari test sinovlarini topshiradi. Imtihon natijalari 11-fevral kuni e’lon qilinadi. 12−14-fevral kunlari testdan muvaffaqiyatli o‘tganlar bilan suhbat o‘tkaziladi.